CELEX: 62010CN0619
Language: el
Date: 2010-12-29 00:00:00
Title: Υπόθεση C-619/10: Αίτηση για έκδοση προδικαστικής αποφάσεως την οποία υπέβαλε το Augstākās tiesas Senāts (Δημοκρατία της Λετονίας) στις 29 Δεκεμβρίου 2010 — Trade Agency Ltd κατά Seramico Investments Ltd

5.3.2011   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 72/15
            
         Αίτηση για έκδοση προδικαστικής αποφάσεως την οποία υπέβαλε το Augstākās tiesas Senāts (Δημοκρατία της Λετονίας) στις 29 Δεκεμβρίου 2010 — Trade Agency Ltd κατά Seramico Investments Ltd
   (Υπόθεση C-619/10)
   2011/C 72/25
   Γλώσσα διαδικασίας: η λετονική
   
      Αιτούν δικαστήριο
   
   Augstākās tiesas Senāts
   
      Διάδικοι της κύριας δίκης
   
   
      Αναιρεσείουσα: Trade Agency Ltd.
   
      Αναιρεσίβλητη: Seramico Investments Ltd.
   
      Προδικαστικά ερωτήματα
   
   
               1)
            
            
               Όταν σε απόφαση αλλοδαπού δικαστηρίου επισυνάπτεται η προβλεπόμενη στο άρθρο 54 του κανονισμού 44/2001 βεβαίωση, αλλά, παρ’ όλ’ αυτά, ο εναγόμενος αμφισβητεί ότι η ασκηθείσα αγωγή του κοινοποιήθηκε στο κράτος προελεύσεως της αποφάσεως, στο πλαίσιο της εξετάσεως του λόγου μη αναγνωρίσεως της αποφάσεως, που προβλέπεται στο άρθρο 34, παράγραφος 2, του κανονισμού 44/2001 (1), είναι το δικαστήριο του κράτους εκτελέσεως αρμόδιο για να ελέγξει τη συμφωνία μεταξύ των πληροφοριών που περιλαμβάνει η βεβαίωση αυτή και των αποδεικτικών στοιχείων; Συνάδει τόσο ευρεία αρμοδιότητα του δικαστηρίου του κράτους εκτελέσεως με την αρχή της αμοιβαίας εμπιστοσύνης στην απονομή της δικαιοσύνης, την οποία καθιερώνει η δέκατη έκτη και η δέκατη έβδομη αιτιολογική σκέψη του κανονισμού 44/2001;
            
         
               2)
            
            
               Συνάδει με το άρθρο 47 του χάρτη και δεν παραβιάζει το δικαίωμα του εναγομένου για δίκαιη δίκη, το οποίο θεσπίζεται με το άρθρο αυτό, ερήμην εκδοθείσα απόφαση, η οποία έκρινε επί της ουσίας μια διαφορά, χωρίς να εξετάσει το αντικείμενο ή τη βάση της αγωγής, ούτε επιχειρήματα σχετικά με τη βασιμότητα της ουσίας της αγωγής;
            
         
      (1)  Κανονισμός (ΕΚ) 44/2001 του Συμβουλίου, της 22ας Δεκεμβρίου 2000, για τη διεθνή δικαιοδοσία, την αναγνώριση και την εκτέλεση αποφάσεων σε αστικές και εμπορικές υποθέσεις (ΕΕ L 12, σ. 1).